system
Răspunde în limba română, în stilul Wikipedia, cat mai corect gramatical.
user
Îmi poți explica despre Elie Carafoli?
assistant
Elie Carafoli () a fost un inginer român, de origine aromână, constructor de avioane, membru al Academiei Române din 1948, considerat unul dintre pionierii aeronauticii, în particular al domeniului aerodinamicii.

Biografie

Ani timpurii, educație 
S-a născut la Veria (Macedonia, Grecia) într-o familie de aromâni. Studiile liceale le-a făcut la Școala Comercială românească din Salonic și, pentru câteva luni, la liceul din Bitolia. Și-a continuat studiile la Liceul Gheorghe Lazăr din București și la Liceul Militar „Nicolae Filipescu” de la "Mănăstirea Dealu". Cursurile universitare le-a făcut la Școala Politehnică din București în perioada 1919-1924, unde a obținut diploma de inginer electromecanic.
 
Plecat la Paris, a audiat cursurile de mecanica fluidelor și cele de aerodinamică la Sorbona, unde și-a luat doctoratul în fizică-matematică.

Contribuții în Franța 
Începe să lucreze în Laboratorul Aerotehnic de la Saint-Cyr, alături de Albert Toussaint și Paul Painlevé. Aici realizează un tunel aerodinamic destinat vizualizării mișcării fluidelor, foarte mult apreciat la Congresele Internaționale de Aerodinamică, fiind distins în 1928 cu Médaille d'honneur argent.

Contribuții în România 
Reîntors în țară, Carafoli a fost numit conferențiar și a susținut primul curs de Aeronautică la Școala Politehnică din București în anul 1928. A fost primul pas în înființarea Facultății de Aeronave din București. A fost numit profesor provizoriu în 1931 și a fost definitivat în 1933. Împreună cu Ion Stroescu, a conceput și construit tunelul aerodinamic al Școlii Politehnice din București (1931), primul din sud-estul Europei.

În aceeași perioadă (1928 - 1933) a lucrat și ca inginer-șef al Serviciului de studii și construcții și director al Industriei Aeronautice Române de la Brașov.

În 1949 a înființat și organizat "Institutul de mecanică aplicată" al Academiei Române, din care a derivat "Institutul de mecanica fluidelor" și, ulterior, "Institutul de Mecanica fluidelor și construcții aerospațiale".

Contribuții generale 
Elie Carafoli a studiat teoria mișcării generale a unui fluid în jurul unui contur, efectuând cercetări asupra aripilor monoplane și a mișcărilor conice în regim supersonic.

Profilul aripilor de avion cu bordul de fugă rotunjit, prezentat la Paris în 1928 a fost numit profil Carafoli.

Elie Carafoli a conceput o largă serie de avioane autohtone, cu performanțe foarte diverse. Astfel, a proiectat modelele IAR CV 11, IAR-12, IAR-13, IAR-14, IAR-15, IAR-16, IAR-21, IAR-22, IAR-23, IAR-24, produse la IAR.

Distincții și aprecieri 
Activitatea lui Elie Carafoli s-a bucurat de o largă prețuire atât în țară, cât și în străinătate.

A fost membru titular al Academiei de Științe din România începând cu 21 decembrie 1937.

În 1948 a devenit membru al Academiei RPR și, în anul următor, membru al Academiei de Științe din New York.

De asemenea, Elie Carafoli a fost membru al Academiei Internaționale de Astronautică, membru al Academiei de Științe din Toulouse, precum și președinte al Federației Internaționale de Astronautică, din partea căreia a primit medalia de argint.

În 1970 a primit medalia "Carl Friedrich Gauss", distincție conferită de către Braunschweigischen Wissenschaftlichen Gesselschaft, pentru activitate deosebită în aerodinamică. Tot în 1970 a primit Medalionul „Apollo 11”, decernat de NASA.

A fost distins cu Ordinul Steaua Republicii Socialiste România clasa a II-a (1971) „pentru merite deosebite în opera de construire a socialismului, cu prilejul aniversării a 50 de ani de la constituirea Partidului Comunist Român”.

Scrieri 
 1928: Aérodynamique des ailes d'avion (Paris)
 1929: Influence des ailerons sur les propriétés aérodynamiques des surfaces sustentratices, Le Centre du Documentation Aéronautique Internationale de l'Aero-Club de France, (Paris)
 1930: Calcul des performances d'un avion, Imprimeria Centrală
 1942: Probleme de aerodinamica și mecanica avionului, cu Nicolae Tipei, Editura Politechnicei
 1951: Aerodinamica, Editura Tehnică, București
 1954: Aurel Vlaicu. Inventator, constructor și zburător romîn, Editura Societății Pentru Răspândirea Științei și Culturii
 1955: Mecanica Fluidelor (2 vol.), cu Teodor Oroveanu, Editura Academiei Republicii Populare Române
 1956: High-speed Aerodynamics (Compressible Flow), Editura Tehnică
 1957: Aerodinamica vitezelor mari. Fluide compresibile, Editura Academiei Republicii Populare Române
 1960: Aurel Vlaicu. Pionier al aviației romînești, Editura Societății Pentru Răspândirea Științei și Culturii 
 1964: Wing Theory in Supersonic Flow (Oxford)
 1974: Hermann Oberth. Wege zur raumachiffahrt, Hans Bart, Editura Kriterion (co-redactor)
 1981: Dinamica fluidelor incompresibile, cu V. N. Constantinescu, Editura Academiei Republicii Socialiste România
 1984: Dinamica fluidelor compresibile, cu V. N. Constantinescu, Editura Academiei Republicii Socialiste România

Bibliografie suplimentară

Audio-video 
 1970: Discursul lui Elie Carafoli ṭinut în aula Academiei, în cinstea lui Henri Coandă, în arhivele Societății Române de Radiodifuziune
 Academicianul Elie Carafoli, la Sesiunea omagială organizată sub egida Academiei Române, 24 septembrie 2009
 Mihai Vișinescu, Marina Carafoli, Elie Carafoli - O aripă românească, 5 iunie 2016

Referințe

Legături externe 
 Membrii Academiei Române din 1866 până în prezent – C
   "Academician Elie Carafol" – Biografie , la Incas.ro
  "Elie Carafoli" – short bio, at aviatori.ro
  Biografia  lui Elie Carafoli
  Despre Elie Carafoli, la Aviatori.ro.
 Elie Carafoli, 31 ianuarie 2009, Vasile Surcel, Jurnalul Național

 
Nașteri în 1901
Nașteri pe 15 septembrie
Decese în 1983
Decese pe 24 octombrie
Absolvenți ai Colegiului Național Gheorghe Lazăr din București
Absolvenți ai Universității din Paris
Absolvenți ai Universității Politehnica din București
Aromâni membri ai Academiei Române
Aromâni originari din Grecia
Autori români
Constructori de avioane români
Decese în București
Greci de descendență aromână
Ingineri aeronautici
Inovatori români
Inventatori din domeniul aviației
Inventatori români
Inventatori din secolul al XX-lea
Membri titulari ai Academiei Române
Membri ai Academiei de Științe din România
Ingineri aerospațiali români
Oameni de știință români
Oameni din Veria, Grecia

Proiectanți de avioane români
Pionieri ai aviației români
Români pe monede și bancnote românești
Scriitori de non-ficțiune români
Specialiști în aerodinamică
Specialiști în mecanica fluidelor